
ZAPISNIK
občnega zbora Društva upokojencev Dobrova, ki je potekal v petek, 21. 2. 2025 ob 16.00 uri, v avli Osnovne šole Dobrova.

Predsednik Anton Grosek je pozdravil vse prisotne člane in goste. 
Sledil je glasbeni pozdrav učencev GŠ Emil Adamič.
Predstavitev s projekcijo in kratko predavnaje NIJZ -Ljubljana, ga. Tjaše Jerman,  o presejalnih programih: SVIT, DORA, ZORA. Predstavila nam je možnost koriščenja več brezplačnih delavnic v Centru za krepitev zdravja, ki so organizirane v ZD Vič.
Predsednik je poimensko navedel vse preminule člane v letu 2024 in 2025 ter predlagal, da smo z minuto molka počastili spomin nanje.  
Za delovno predsedstvo so bili predlagani: Kuder Vinko, Komat Marina, Kozamernik Meta, za zapisnikarja Rejec Dragica, overitev zapisnika: Komat Rajko, Marinko Vinko, verifikacijska komisijo: Kozamernik Franci, Škrjanc Marjan, Seliškar Janez.
Najprej predsednik delovnega predsedstva povabi k nagovoru  ravnateljico Sonjo Bregar Mazzini, ki pozdravi vse navzoče in zaželi še naprej veliko uspeha in delovne energije pri uresničevanju programa društva.
[bookmark: _Hlk190509804]
Vinko Kuder prevzame vodenje OZ in predlaga sledeči dnevni red:
1.	Ugotovitev sklepčnosti 
2.	Poročilo o delu DU Dobrova za leto 2024 in plan aktivnosto za leto 2025
3.	Finančno poročilo DU za leto 2024 
4.	Poročilo nadzornega odbora za leto 2024
5.	Volitve organov  vodstva DU Dobrova 
6. 	Poročilo urednika spletne strani
7. 	Pozdravni nagovori gostov
8.	Razno  

1. TOČKA
Predsednik verifikacijske komisije je povedal, da je na zboru prisotnih  128  članov,  od 310, kar je manj kot polovica članov. Ker pa je od pričetka OZ minilo več kot 30 minut po 22. členu pravil, Vinko Kuder razglasi, da je občni zbor sklepčen.
2. TOČKA 
Poročilo o delu DU Dobrova v letu 2024 izčrpno poda predsednik Grosek Anton. Predsednik je spregovoril o delu društva v preteklem letu, pisno poročilo za leto 2024 je priloga tega zapisnika.
SKLEP 1:  Poročilo o delovanju društva za leto 2024 je bilo soglasno sprejeto.

Plan aktivnosti s finančnim načrtom za leto 2025 predstavi predsednik Anton Grosek. V približno enakih zneskih kot prejšnje leto, v veliki meri so  odvisni od prihodkov in od potreb članov. Izpostavi se nakup novega praporja DU Dobrova, ker je stari iztrošen. Za ta nemen se bomo prijavili na razpis občine za participativni del proračunskih sredstev.
SKLEP 2: Plan aktivnosti s finančnim načrtom je bil soglasno sprejet. 

3. TOČKA
Finančno poročilo, je podala Prevc Alojzija, podrobno je poročala o prihodkih in stroških delovanja društva v letu 2024.  Finančno poročilo je priloga zapisniku.
SKLEP 3:  Finančno poročilo za leto 2024 je bilo soglasno sprejeto.

Blagajničarka predstavi tudi finančni plan dejavnosti DU Dobrova za leto 2025. Podroben plan pa bo mogoče izdelati po prejetih donacijah občine in eventuelnih drugih donatorjev.
SKLEP 4: Finančni plan za leto 2025 je bil soglasno sprejet.

4. TOČKA 
Poročilo nadzornega odbora – poročilo je predstavil Komat Rajko. Pohvali delo blagajničarke in računovodkinje, ki vse vodita zelo vestno, vse poteka utečeno in brez napak in nadzorni odbor ni odkril nepravilnosti. Poročilo je priloga zapisnika.
SKLEP 4:  Poročilo nadzornega odbora je bilo soglasno sprejeto.
Vinko Kuder, kot predsednik častnega razsodišča, poročila ni pripravil, ker to ni potrebno. Se pa iskreno zahvaljuje vsem članom UO za vse delo, da vse poteka tako, da društvo deluje transparentno, v skladu s pravili in v dobro članom.

5. TOČKA 
Vinko Kuder poda obrazložitev razrešitve dotedanje tajnice Jelke Ciuha, ki je sprejela delo urednice spletne strani DU Dobrova. 
Najlepše se zahvaljujemo  Mojci Pozvek za postavitev in pomoč pri urejanju spletne strani. 
Predlaga se razrešitev tajnice Jelke Ciuha in potrdi kot urednico spletne strani DU Dobrova ter članico UO (kot pomoč predsedniku in tajnici pri vodenju društva).
SKLEP 5: Predlog je bil soglasno sprejet.  

Prav tako se razreši iz mesta administratorja Dragico Rejec, ki je sprejela mesto tajnice in podpredsednice društva.
Predlaga se razrešitev Dragice Rejec iz mesta administratorja in potrdi kot tajnico duštva.
Sklep 6: Predlog je bil soglasno sprejet.

Novega administratorja se na tem OZ ne bo volilo. Če pa se v nadaljevanju tega mandata pokaže potreba, OZ pooblašča Upravni odbor, da ga imenuje in se potrdi na naslednjem občnem zboru.
Sklep 7: Predlog je bil soglasno sprejet.

Poverjenica za Šujico Slavka Kovač je podala izstopno izjavo v januarju 2025. Nadomestila jo bo Božič Ivanka.
Predlaga se razrešitev Kovačeve ter potrditev Božičeve kot poverjenice za področje Šujice in članico UO.
Sklep 8: Predlog je bil soglasno sprejet.

6. TOČKA
Jelka Ciuha se zahvali za zaupanje ob prevzemu mesta urednice spletne strani in predstavi začetke prevzema. Opisala je svoje naloge, to so upravljanje, vzdrževanje in optimizacija spletne strani. Uporabnikom so najbolj vidne objave in urejanje besedil, slik in drugih elementov na spletni strani. Povdari, da je spletna stran zelo pomembna pri obveščanju in povezovanju članov s širšo skupnostjo.
Kuder pohvali idejo predsednika Groska o postavitvi spletne strani, ki je dobo zaživela in je dobra popotnica v teh časih, ko se vedno bolj uveljavlja umetna inteligenca.

7. TOČKA Pozdravni nagovori gostov.
Župan občine Dobrova Polhov Gradec: JURE DOLINAR; pozdravi vse navzoče in čestita UO za uspešno vodenje društva, kar ni samoumevno, saj zahteva veliko prostovolnega dela. Pohvali povezovanje med občani ter skrb in vključavanje tudi najranljivejše skupine v naši občini. 
Poplave leta 2023 so zaznamovale našo občino in zato so bile vse prioritete v letu 2024 usmerjene v sanacijo okrog poprav (76 gradbišč), sanacija se bo izvajala vse do leta 2027. Strateški projekti: vzpostavlja se projekt vzdrževanja cest; projekt Zelena dolina se predvidoma zaključi maja 2025 (v njej bo knjižnica in prostor za medgeneracijsk center); ŠRC Gabrje se bo prenevljal; Center Dobrova (pošta, trgovina, lekarna, knjižnica,..) naj bi se začel leta 2026; ureditev parkirišča pri rondoju se zaključuje; postavitev čimveč otroških igral na več lokacijah; začeli naj bi z urejanjem občinskega prostorskega plana. Občina si prizadeva za projekte pridobiti čimveč sredstev iz drugih virov in se za to prijavlja na razpise. 
Projekti, ki so pomembni za članstvo DU Dobrova: Prostofer ima že 10 voznikov, ki so v letu 2024 opravili cca 250 prevozov; pomoč na domu ima naša občina dogovorjen z zavodom Pristan – v letu 2024 je bilo za to namenjenih 65.000,00 EUR, vendar pa potrebe naraščajo; javni razpis za društva upokojencev bo 7.000,00 EUR – poziva, da se prijavimo; za koriščenje  so nam na voljo kulturni dom Dobrova, ŠRC Gabrje, od maja naprej medgeneracijski center Zelena dolina; poziva člane DU Dobrova, da se prijavijo za pomoč pri upravljanju teh objektov; pri organizaciji dogodkov nam je na voljo zavod Polhograjska graščina.
Na koncu nam je predvajal kratek video o poplavah in sanaciji poškodovane infrastrukture. Odgovoril je tudi na nekaj zastavljenih vprašanj.



Predsednik krajevne skupnosti Dobrova: Marjan Pograjc; pozdravni navzoče. Veseli se sodelovanja v medgeneracijskem centru Zelena dolina. Zahvaljuje se društvu za delovanje v dobro občanov.
DU Polhov Gradec: Cecilija Jarc; prijazen pozdrav in čestitke za tako uspešno opravljeno delo.
DU Horjul: Matko Zdešar; pozdrav in zahvala za resnično tvorno in koristno delo.
DU Vrzdenec: Betka Petrovčič; pozdrav in čestitke ob vseh aktivnostim. Zaželi veliko zdravja in uspešno delo še naprej.
8. TOČKA
Uradni del občnega zbora je bil zaključen ob 18.00 uri.

Družabno srečanje z pogostitvijo smo zaključili ob 19.00 uri.


Dobrova, 21. 2. 2025						Predsednik: Anton Grosek
Zapisala: Dragica Rejec

Overitelja zapisnika:
Rajko Komat...........................
Vine Marinko............................
Stran 4 od 4

